《蜡梅江梅同瓶》
宋代·许棐

苗裔元从庾岭分，两般标致一般春。淡妆西子呈娇态，黄面瞿昙现小身。

不羡腰金横玉贵，来寻嚼蜡饮冰人。只愁花谢香狼籍，桃李如何接后陈。

作者简介：许棐fěi（？～1249）字忱夫，一字枕父，号梅屋。海盐人（今属浙江）。生卒年均不详，约宋理宗宝庆初前后在世。嘉熙中（公元1239年左右）隐于秦溪，筑小庄于溪北，植梅于屋之四檐，号曰梅屋。四壁储书数千卷，中悬白居易、苏轼二像事之。